stanford-oval/wikipedia huggingface dataset:
לנצ'יה D24
לנצ'יה D24

יוצרו 9 יחידות.
מושב נהג בלבד.
מערכת היגוי - מימין.
מארז מסגרת חלל צינורי.
מנוע קדמי אורכי.
מנוע קירור מים.
3 מאיידים מסוג "Weber 46 DCF3".
קיבולת מכל דלק - 110 ליטר, ממוקם בחלק האחורי של הרכב, אליו מחובר מכל דלק נוסף, עם קיבולת של 50 ליטר.
מערכת חשמל - 12 וולט.
דגמי "לנצ'יה D24"

1. מספר רישוי: TO151241, אושרה לתנועה מ-20 באוגוסט 1953, התחרתה במרוץ 6 השעות של נורבורגרינג ומרוץ 12 השעות של סברינג.
2. מספר רישוי: TO151240, אושרה לתנועה מ-20 באוגוסט 1953, התחרתה במרוץ 6 השעות של נורבורגרינג ומרוץ "Carrera Panamericana" (אנ').
3. מספר רישוי: TO151544, אושרה לתנועה מ-6 בספטמבר 1953, התחרתה ב מרוץ 12 השעות של סברינג, מרוץ "Carrera Panamericana" (אנ')  ומרוץ "Coppa della Toscana" (איט').
4. מספר רישוי: TO 152974, אושרה לתנועה מ-6 באוקטובר 1953, התחרתה במרוץ "Carrera Panamericana" (אנ'), מרוץ 12 השעות של סברינג ומרוץ מילה מילייה.
5. מספר רישוי: TO 157846, אושרה לתנועה משנת 1954, התחרתה במרוץ "Carrera Panamericana" (אנ'), בשנת 1955 ניתנה לנשיא ארגנטינה חואן דומינגו פרון.
6. מספר רישוי: TO162250, אושרה לתנועה משנת 1954, התחרתה במרוץ מילה מילייה.
7. מספר רישוי: TO162251, אושרה לתנועה משנת 1954, התחרתה במרוץ מילה מילייה נהוגה על ידי "Piero Taruffi" (איט').
8. מספר רישוי: TO162249, אושרה לתנועה משנת 1954, התחרתה במרוץ מילה מילייה נהוגה על ידי "Eugenio Castellotti" (איט').
9. מספר רישוי: TO162249, אושרה לתנועה משנת 1954, התחרתה במרוץ מילה מילייה.
תמונות

"לנצ'יה D24"
"לנצ'יה D24" - מבט לתא הנהג
"לנצ'יה D24" במרוץ "טור-דה סיציליה" (Giro di Sicilia), שנת 1954  (נוהג: "Piero Taruffi" (איט'), במרכז: ג'יאני לנצ'יה (אנ'))
"לנצ'יה D24"
"לנצ'יה D24"
ראו גם

לנצ'יה
הערות שוליים

↑  "לנצ'יה D24" supercars.net/blog/1953%E2%86%921954-lancia-d24-sport
↑  לנצ'יה - היסטוריה fcagroup.com/it-IT/group/history/Documents/Lancia_Storie_di_innovazione_tecnologica_nelle_automobili
↑  שלום ג'יאני לנצ'יה quattroruote.it/news/eventi/2014/07/04/lutto_nel_mondo_dell_auto_addio_a_gianni_lancia
מורטן

| --- | --- |
סמל מורטןסמל מורטן

 מדינה:  שווייץ שווייץ
 קנטון:  פריבור
 ראש העיר:  כריסטיאן ברשבול
 שטח:  12.02 קמ"ר
 גובה:  453 מטרים
 אוכלוסייה:  ‏
  ‑ בעיירה:  8,244 (31 בדצמבר 2020)
  ‑ צפיפות:  332.8 נפש לקמ"ר (31 בדצמבר 2020)
 קואורדינטות:  46°55′41″N 7°07′01″E﻿ / ﻿46.928055555556°N 7.1169444444444°E﻿ / 46.928055555556; 7.1169444444444 
 אזור זמן:  UTC +1
 https://www.murten-morat.ch
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.מורטן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.מורטן(למפת פריבור רגילה) פריבור בולו דודינגן שאטל סן-דנימורטן(למפת פריבור מוגדלת) פריבור בולו דודינגן שאטל סן-דנימורטן  he tabBackground:;tabBorder:#aaa;defaultTab:0;
 
מורטן (בגרמנית: Murten; בצרפתית: Morat) היא עיירה בקנטון פריבור, שווייץ. באזור העיירה נמצאים טירת מינכן-ווילר (אנ'), טירת מורטן (גר'), טירת לוונברג (אנ') ומוזיאון מורטן (גר').
גאוגרפיה

העיירה נמצאת כ-13 ק"מ מבירת הקנטון פריבור, פריבור, וכ-25 ק"מ מבירת שווייץ, ברן. בנוסף, העיירה נמצאת ליד אגם מורטן (אנ').
תנועה ותחבורה

העיירה נמצאת ליד הכבישים הלאומיים 1 ו-22. בנוסף, תחנת הרכבת מורטן (אנ') נמצאת באזור העיירה.
אקלים

| אקלים במורטן> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במורטן> ינואר.3.-4.97 | אקלים במורטן> פברואר.5.-4.87.5 | אקלים במורטן> מרץ.9.-1.86.4 | אקלים במורטן> אפריל.15.2.92.7 | אקלים במורטן> מאי.17.5.155.3 | אקלים במורטן> יוני.21.8.181.2 | אקלים במורטן> יולי.24.10.171.5 | אקלים במורטן> אוגוסט.24.10.169.4 | אקלים במורטן> ספטמבר.20.7.111.8 | אקלים במורטן> אוקטובר.15.3.108 | אקלים במורטן> נובמבר.10.0.100.1 | אקלים במורטן> דצמבר.5.-3.123.1 | אקלים במורטן> שנה.14.2.75.1,484 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: וורלד וות'ר
הערות שוליים

1 2  Murten (Bezirk See / District du Lac, Fribourg, Switzerland) - Population Statistics, Charts, Map, Location, Weather and Web Information, www.citypopulation.de
1 2 3  Murten · Switzerland, Murten · Switzerland (באנגלית)
↑  Murten, Mapcarta (באנגלית)
↑  Coordinate Distance Calculator, boulter.com
↑  Coordinate Distance Calculator, boulter.com
↑  Station Murten | SBB, www.sbb.ch (באנגלית)
↑  Murten Monthly Climate Averages, WorldWeatherOnline.com
| --- | --- |
בקרת זהויות :  NLI: 987007564684505171  BnF: cb122413805 (data)  GND: 4075105-3  HDS: 001014  LCCN: n83208865  MusicBrainz: 3c892827-7e65-4c21-a921-14377f13fb08  SUDOC: 25694556X  VIAF: 124377145   WorldCat (עם VIAF): 124377145 
ערך זה הוא קצרמרבנושא יישובים ובנושא שווייץ. אתם מוזמנים לתרום לוויקיפדיה ו.
מודיעין משטרתי

המודיעין המשטרתי או המודיעין הפלילי מתייחס למונח בסיסי בעבודת המשטרה, שתפקידה לחשוף פשעים ולאסוף מודיעין פלילי על מנת למנוע פשיעה. תפקידים נוספים הוא השגת ראיות או מידע מפליל על חשודים (על מנת להרשיעם) ומידע מודיעיני לסיכול ומניעת טרור.
אמצעי איסוף המודיעין שמפעילה המשטרה כוללים סוכנים סמויים, בלשים, חוקרי זיהוי פלילי, אמצעים טכנולוגיים כגון אמצעי האזנות סתר ומצלמות נסתרות, וכן שוטרים המומחים בתחומי המחשבים והסייבר להשגת מודיעין אותות ומידע דיגיטלי מתוך מחשבים, מאגרי מידע, רשתות אינטרנט ותקשורת ופעילות מקוונת. בנוסף מקבלת המשטרה מודיעין משירותי ביטחון וארגוני ביון ממשלתיים נוספים, כגון ארגוני ביון האחראים על ביטחון המולדת, ביטחון הפנים וסיכול טרור.
קציני המודיעין או מנתחי מודיעין פלילי חוקרים אילו פשעים עתידים לצאת אל הפועל, איך, מתי, היכן ועל ידי מי. לאחר מכן, הם מספקים המלצות כיצד ניתן לעצור או לרסן את העבירות. במסגרת זו, הם מייצרים פרופילים של בעיות פשיעה בנושאים מסוימים תחת שתי אסטרטגיות: אחת כללית, לטווח ארוך, ואחת טקטית, לטווח קצר. הערכות אלה והפרופילים משמשים כדי לפקח על הפשיעה ולחזות פשע פוטנציאלי. עבודת המודיעין המשטרתי מתבצעת בכל הרמות, החל מתחנות המשטרה המקומיות שמתמודדות עם הבעיות העירוניות, חלוף בפשיעה במחוז, וכלה בפשע הבינמדינתי.
קציני מודיעין במשטרה חלקם בוגרי אקדמיה וחלקם קציני צבא בדימוס. רובם בעלי ניסיון בעבודה בתחום ניתוח מידע. הם מסתייעים רבות במחשבים וטכנולוגיית מידע (כגון מאגרי מידע) ולעיתים קרובות הם עובדים בשיתוף פעולה הדוק עם גופי אכיפת חוק אחרים.
בישראל

המודיעין המשטרתי הוקם לראשונה כחלק מאגף במשטרה הבריטית.
בישראל, משטרת ישראל משתפת פעולה עם שירות הביטחון הכללי בכל הנוגע למלחמה בטרור, אך היא גם מפעילה יחידות מודיעיניות משלה כגון אגף החקירות והמודיעין וכן יחידות שטח כמו יחידת הגדעונים.
בעולם

בממלכה המאוחדת גוף המודיעין המשטרתי העיקרי הוא סוכנות הפשע הלאומית, היורשת את SOCA מאז 2013 והשירות הלאומי לחקירות פשיעה (NCIS) שהיה קיים משנת 1992 (כיחידת מודיעין לאומית לענייני סמים, National Drugs Intelligence Unit) עד 2006. ב-1998 עד 2006 פעלה גם יחידת הפשע הלאומית.
בארצות הברית אין גוף פדרלי לענייני מודיעין משטרתי, אך משטרת ה-FBI מסייעת לגופי השיטור המדינתיים באיסוף מודיעין נדרש. כל מחלקת משטרה מפעילה גוף בילוש מודיעיני.
ברוסיה, המינהל לאיתור מבצעי של משטרת הפדרציה הרוסית מרכז את כלל פעילויות המודיעין המשטרתי במחלקות המשטרה השונות. בכל משטרה עירונית פועל מחלק פלילי, כדוגמת המחלק הפלילי המוסקבאי המתפקד כסוכנות ביון משטרתית ופועלות בכפוף למינהל הראשי לחקירות פליליות.
ראו גם

אגף החקירות והמודיעין של משטרת ישראל
מודיעין צבאי
ערך זה הוא קצרמרבנושא מדע המדינה. אתם מוזמנים לתרום לוויקיפדיה ו.
מבצע פלוטו

מפת הצינורות שהונחו במסגרת המבצע
התוף עליו היה הצינור מגולגל
הנחת אחד הצינורות
מבצע פלוטו היה מבצע שערכו בעלות הברית במלחמת העולם השנייה להנחת צינורות דלק תת-ימיים בתעלת למאנש בין בריטניה לצרפת לאחר הפלישה לנורמנדי, על מנת להבטיח אספקה שוטפת של דלק לצבאותיהם בחזית מערב אירופה. שני קווי צינורות הונחו לרוחב התעלה מחודש אוגוסט 1944 ואילך, ובהם 21 צינורות דלק באורך כולל של כ-1,250 קילומטר. עד לסיום המלחמה באירופה הוזרמו בצינורות אלו 782 מיליון ליטר דלק.
שמו של המבצע הורכב מראשי תיבות: "PipeLine Under The Ocean" ("קו צינורות מתחת לאוקיינוס").
פיתוח וייצור תשתית הצינורות ומתקני השאיבה

הנחת צינורות דלק קבועים לשם אספקת דלק לצבאות בעלות הברית באירופה נחשבה כבעלת חשיבות רבה מבחינת מתכנני הפלישה לאירופה. להם היה ברור, שללא אספקה נאותה של דלק תתעכב תנועת כוחות בעלות הברית או אף תיעצר, ומצב זה עלול להיות מנוצל על ידי הצבא הגרמני לטובתו.
אספקת דלק בצינורות קבועים הייתה דרושה כדי להקטין את התלות של בעלות הברית בשינוע דלק מבריטניה ליבשת אירופה באמצעות מכליות ומכלים ניידים שיובלו בספינות. אמצעים אלו היו צפויים להעמיס עומס רב על הנמלים באירופה בהן יפרקו בעלות הברית את אספקתן, ויהיו נתונים לסכנה מתמדת של שיבוש פעילותם עקב תנאי מזג האוויר ופעילות האויב.
תכנון המבצע החל במחצית הראשונה של שנת 1942 ביוזמת מטה המבצעים המשולבים במשרד המלחמה הבריטי והמשרד לפיתוח משק הדלק לצורכי מלחמה (Petroleum Warfare Developement) ובמעורבות של האדמירליות הבריטית.
המורכבות הטכנית של המבצע כמו גם היקפו התעשייתי הצריכו גיוס מספר רב של בעלי מקצוע מתאימים. לפיתוח הצינורות גויסו בין השאר מהנדסים של מספר חברות דלק בריטיות - חברת הדלק האנגלו-איראנית, חברת הדלק העיראקית וחברת הדלק של בורמה.
מספר גדול של חברות אזרחיות בריטיות הועסקו כקבלניות לפיתוח וייצור הצינורות. בשל האורך הכולל הגדול של הצינורות שהיה צריך לייצר, נמסר חלק מן העבודה גם לחברות אמריקניות אחדות. הן ייצרו בארצן כ-20% מאורך הצינורות שיוצרו לצורך המבצע.
פיתוח וייצור תשתית הצינורות ומתקני השאיבה > צינור HAIS

דגם הצינור הראשון אשר פותח נקרא HAIS (על מקור השם ראו בהמשך). הוא היה מבוסס על דגם קיים של צינור תת-ימי שהכיל כבל חשמלי. התכנון הראשוני שנוצר על בסיס זה היה של צינור גמיש, המורכב מצינור עופרת חלול בקוטר של שני אינץ' (5.1 סנטימטרים), אשר היה מצופה ברשת פלדה ובשתי שכבות של סרט פלדה.
אב הטיפוס של הצינור פותח על ידי שני מפעלי מתכת אזרחיים. במאי 1942 הוא הונח לניסיון (על ידי ספינת הנחת כבלים של שירות הדואר המלכותי) במים רדודים בנהר במחוז קנט ודלק הוזרם דרכו בהצלחה. ביוני 1942 נערך בצינור ניסוי מוצלח במים עמוקים יותר בשפך הנהר קלייד (Clyde) בסקוטלנד. לאור הצלחת הניסוי הוחלט רשמית לכלול את מבצע פלוטו בתוכנית הפלישה לאירופה. בעקבות ההצלחה גם הוחלט להגדיל את קוטר הצינור ל-3 אינץ' (7.6 סנטימטרים).
בדצמבר 1942 נערך ניסוי רחב היקף להנחת צינור HAIS לרוחב תעלת בריסטול (מחוף ויילס הדרומי לחוף הצפוני של דבון), באורך של 72 קילומטר. קשיים גדולים ועיכובים התעוררו בתחילה בהפעלתו, אבל לבסוף הוזרמו בצינור זה 125 טון דלק מדי יום במשך שלושה שבועות.
בתכנונו הסופי היה צינור HAIS מורכב מ-11 שכבות: צינור עופרת בקוטר של 3 אינץ' ומעליו עשר שכבות נוספות – של נייר, כותנה, בד יוטה, סרט פלדה ורשת חוטי פלדה. השכבה החיצונית של הצינור הייתה עשויה גם היא בד יוטה. הקוטר החיצוני של הצינור הגיע ל-4.5 אינץ' (11.4 סנטימטרים).
כל קילומטר של צינור HAIS הכיל כ-15 טון עופרת וכ-14 טון פלדה ומשקלו הכולל היה קרוב ל-30 טון. כיוון שהתברר שיש הכרח לקיים בו בכל עת לחץ קבוע לשם מניעת נזק למבנהו היה הצינור מובל כשהוא דחוס במים, ואז היה משקלו 34 טון לקילומטר.
לצורך הצמדת קטעי הצינור זה לזה פותח פרק הצמדה מיוחד, שהיה גדול בקוטרו מקוטר הצינור, ושני קצות הצינורות הוכנסו לתוכו.
צינור HAIS נועד להנחה על ידי ספינת הנחת כבלים. התברר שספינות הנחת הכבלים שהיו קיימות באותה עת לא היו גדולות דיין והמתקנים שעל סיפוניהן לא היו חזקים דיים לצורך משימה זו. לפיכך תוכנן ציוד מתאים, כולל תוף גדול ממדים שעליו נכרך הצינור. הציוד הותקן על סיפונן של מספר ספינות סוחר.
השם שניתן לצינור - כמו גם לדגם הצינור האחר שפותח - נועד שלא להסגיר דבר על טבעו, לשם שמירת סודיות המבצע. הוא הורכב מן האותיות הראשונות של שם המהנדס שהגה אותו ושל שמות החברות שהיו שותפות בפיתוחו - המהנדס Hertley, והחברות Anglo-Iranian petroleum corporation ו-Seamen.
פיתוח וייצור תשתית הצינורות ומתקני השאיבה > צינור HAMMEL

דגם נוסף של צינור פותח לאחר שהתעורר חשש שלא תימצא כמות מספיקה של עופרת לייצור צינורות HAIS באורך הדרוש. שני מהנדסים אזרחיים הציעו ליצור צינור פלדה על בסיס ניסיונם, שהראה שבשימוש באורכים גדולים יש גם לו גמישות. פרקי הצינור חוברו זה לזה בריתוך. קוטר הצינור היה 3 אינץ' (7.6 סנטימטרים) ועובי דפנותיו 6.3 מילימטרים.
לצורך הנחת צינור HAMMEL פותח תוף מתכת גדול, בקוטר של 15 מטר וברוחב של 27 מטר, שעליו נכרך הצינור. התוף היה צף על פני המים ונגרר על ידי ספינות כאשר הוא מתגלגל ומשחרר את הצינור תוך כדי מהלכו. תוף זה קיבל את השם Conundrum . התוף נשא צינור באורך של 111 קילומטר. משקל התוף כשהוא ריק היה 250 טון, ולאחר שנכרך הצינור עליו – כ-1,600 טון. קטעי צינור HAIS חוברו לקצותיו של צינור זה על מנת להקל על חיבור קצותיו למתקנים ביבשה.
שם הצינור הוא חיבור של האותיות הראשונות של שמות המהנדסים שהגו אותו – Hammick ו-Ellis.
פיתוח וייצור תשתית הצינורות ומתקני השאיבה > הנחת צנרת ומתקני שאיבה בבריטניה

תוכנית הנחת הצינורות קבעה כי הם יימתחו בשני קווים מן החוף הדרום-מערבי של בריטניה. נקודת המוצא של קו הצינורות המערבי הייתה בחופו הדרום-מזרחי של האי וייט, משם נועדו הצינורות להימתח אל שרבור (Cherbourg) שבצרפת. נקודת המוצא של קו הצינורות המזרחי הייתה בדנג'נס (Dungeness) שממערב לדובר והוא נועד להימתח אל בולון (Boulogne) שבצרפת. שמות הקוד של הקווים היו במבי (BAMBI) ודמבו (DUMBO), בהתאמה.
כבר בשלב מוקדם של תכנון המבצע וההכנות לו הוחל בהנחת קווי צינורות ממאגרי דלק בבריטניה אל שתי נקודות המוצא. שם הוקמו תחנות שאיבה ומכלי אחסון לשם הזנת הדלק לצינורות. הצינורות, מכלי האחסון ותחנות השאיבה שניבנו הוסוו היטב כדי שלא להזמין הפצצות גרמניות עליהם. תחנות השאיבה ניבנו בתוך בניינים תמימים למראה – בניינים נטושים, מוסכים, בתי נופש ואפילו חנות גלידה.
הנחת הצינורות

חודשיים לאחר הפלישה לנורמנדי, ב-12 באוגוסט 1944, החלה הנחת קווי הצינורות. העיכוב בתחילת הפעולה נבע בין השאר מן הצורך לטהר ממוקשים את שטחי הים בהם הונחו הצינורות.
תחילה הונחו ארבעה צינורות מן האי וייט לשרבור - שני צינורות HAIS ושני צינורות HAMMEL. אורך כל צינור היה 111 קילומטר והנחתו ארכה 10 שעות. קושי נוסף התעורר בהעלאת קצות הצינורות ליבשה והמשימה הושלמה במאמץ רב. בקו זה הוזרמו בתחילה 56,000 גלון דלק ליום – כ-184 טון.
לאור ההתקדמות הגדולה של צבאות בעלות הברית לתוך צרפת ובלגיה באוגוסט וספטמבר 1944 הונח בים קו הצינורות בין דנג'נס לבין בולון שבצרפת, ששוחררה בינתיים מידי הגרמנים. הונחו 17 צינורות (11 מדגם HAIS וששה מדגם HAMMEL). הם הונחו ברצועת ים ברוחב של כ-3 קילומטר. אורך כל צינור היה 47 קילומטר והנחתו ארכה כ-5 שעות. על חוף הים בצרפת הוסוו קצות הצינורות לשם הגנתם.
בסך הכל הונחו במבצע פלוטו 21 צינורות באורך כולל של כ-1,250 קילומטרים. לצורך מבצע הנחת הצינורות הופעל צי של 34 כלי שיט שונים, מהם ארבע ספינות להנחת כבלים וארבעה תופים צפים.
בינואר 1945 הוזרמו בכל הצינורות 300 טון דלק ליום, במרץ 1945 – 3,000 טון ליום ובהמשך 4,000 טון ליום. בסך הכל הוזרמו בצינורות מבצע פלוטו עד לסיום המלחמה באירופה 172 מיליון גלון (782 מיליון ליטר) דלק.
צינורות אלו (שחלקם נמשו מן הים לאחר המלחמה) נחשבים לאבותיהם של צינורות הדלק שהונחו שנים לאחר מכן בין בריטניה לבין אסדות הקידוח, אשר הוקמו לשם הפקת נפט מן הים הצפוני.
ראו גם

נמל מאלברי
הערות שוליים

↑  שלוש ספינות נרתמו אל התוף: שתיים שטו לפניו ומשכו אותו, ואחת שטה מאחוריו כשהיא שומרת על כיוון השיט שלו.
↑  התוף נגרר על פני המים מן הסתם משום שלא הייתה בנמצא ספינה גדולה די הצורך לשאת אותו.
↑  זהו משחק מילים: Conundrum – חידה, Cone – חרוט, לציון החרוט שהותקן על שני צידי התוף ואליו חוברו כבלי הגרירה, Drum – תוף.
| --- | --- |
בקרת זהויות :  NLI: 987007542195105171  LCCN: sh2006000236  NARA: 10647682
לוק ניוברי

| --- | --- |

 לידה:  19 בפברואר 1990 (בן 34) אקסטר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1997
 מקום לימודים:  בית הספר למשחק בריסטול אולד ויק  Clyst Vale Community College  Exeter College, Exeter 
 פרופיל ב-IMDb
 
לוק ניוברי (באנגלית: Luke Newberry; נולד ב-19 בפברואר 1990) הוא שחקן אנגלי. הוא ידוע בעיקר מהופעתו בתפקיד ראשי בסדרת הדרמה "In the Flesh" משנת 2013 ו-2014, עליו היה מועמד לפרס באפט"א לטלוויזיה.
ביוגרפיה

ניוברי נולד בעיר אקסטר שבדבון. יש לו שתי אחיות מבוגרות ממנו. הוא למד באקסטר קולג' בתחומים של יצירת קולנוע, אמנות יפה וספרות אנגלית. בהפקה של הקולג' של המחזה "המלט" שיחק ניוברי בתפקיד הראשי. בגיל 18 החל ללמוד בבית הספר למשחק של תיאטרון בריסטול אולד ויק, וסיים את הלימודים בשנת 2011.
לראשונה חתם ניוברי על חוזה עם סוכן כשהיה בן שבע. בגיל 11 שיחק בתפקיד אנתוני בסרט "לב חצוי". ב-2010 לוהק ניוברי לתפקיד טדי לופין בסרט "הארי פוטר ואוצרות המוות - חלק 2", אבל הסצנה בה הופיע נחתכה מהסרט. בתיאטרון שיחק ניוברי בתפקיד היימון במחזה "אנטיגונה" בתיאטרון המלכותי הלאומי. ב-2015 הופיע בתפקיד ראשי בדמות גייב במחזה "טדי פרארה" בתיאטרון דונמאר ורהאוס.
ב-2013 כיכב ניוברי בסדרת הדרמה העל-טבעית "In the Flesh" של ערוץ BBC Three. על תפקיד זה היה מועמד לפרס באפט"א לטלוויזיה בקטגוריית השחקן הטוב ביותר, עבור העונה הראשונה ב-2014. באותה שנה החל שידור העונה השנייה של הסדרה. על הופעתו בסדרה היה מועמד גם לפרס RTS לשחקן הטוב ביותר.
ב-2013 נבחר ניוברי לאחד מכוכבי המחר של מגזין הקולנוע Screen International.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | Alone | ג'ייסון |  |
| 2000 |  | Thin Ice | צ'ארלי | סרט טלוויזיה |
| 2002 | לב חצוי | The Heart of Me | אנתוני |  |
| 2008 |  | It's Better Now | טום |  |
| 2011 | הארי פוטר ואוצרות המוות חלק 2 | Harry Potter and the Deathly Hallows - Part 2 | טדי לופין | סצנות שנחתכו מהסרט |
| 2012 |  | All Men's Dead | ויליאם |  |
| 2012 |  | 8 Minutes Idle | ג'ונו |  |
| 2012 |  | Eradicate | הבן הצעיר ביותר |  |
| 2012 | אנה קארנינה | Anna Karenina | וסילי לוקיץ' |  |
| 2012 | קוורטט | Quartet | סיימון |  |
| 2013 |  | Dance for me | רודני |  |
| 2013 |  | Frankenstein's Army | סשה |  |
| 2014 | הרקולס: האגדה מתחילה | Hercules: The Legend Begins | אגממנון |  |
| 2018 |  | Dusty and Me | דרק ספרינגפילד |  |
| 2018 |  | Dead Birds | סבסטיאן הקדוש |  |
| TBA |  | Lead Heads |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003–2004 |  | My Dad's the Prime Minister | לייטהאוס | סדרת טלוויזיה |
| 2007 | רופאים | Doctors | לוק בראון | בפרק "Kiss and Tell" |
| 2012 | שרלוק | Sherlock | שוטר צעיר | בפרק "A Scandal in Belgravia" |
| 2013 |  | Lightfields | הארי דאן |  |
| 2013 |  | Mrs Biggs | גורדון |  |
| 2013–2014 | בבשר החי | In the Flesh | קירן ווקר | סדרת טלוויזיה |
| 2014 |  | Suspects | נייט טרנר | סדרת טלוויזיה (2 פרקים) |
| 2015 | בננה | Banana | ג'וש | סדרת טלוויזיה |
| 2015 | מתוך החשיכה | From Darkness | סמל בילוש אנתוני בויס |  |
| 2016 |  | To Walk Invisible | ג'ורג' סמית' | סרט טלוויזיה |
| 2017 |  | Death In Paradise | סטיב תומאס | בפרק "Man Overboard" |
| 2020 | האחיזה הסינגפורית | The Singapore Grip | מונטי בלאקט | מיני-סדרה |
תפקידים בתיאטרון

| שנה | שם | שם באנגלית | תיאטרון |
| --- | --- | --- | --- |
| 2001 | סוד הגן הנעלם (מחזמר) | The Secret Garden | הלהקה השייקספירית המלכותית |
| 2006 |  | God Save The Teen | התיאטרון הלאומי לנוער |
| 2011 |  | The Aliens | טרפלגר סטודיוס |
| 2012 |  | Finer Noble Gases | תיאטרון היימרקט |
| 2012 | אנטיגונה | Antigone | התיאטרון המלכותי הלאומי |
| 2013 |  | A Little Hotel on the Side | התיאטרון המלכותי בבאת' |
| 2015 |  | Teddy Ferrara | דונמאר ורהאוס |
| 2016 |  | The Intelligent Homosexual's Guide to Capitalism and Socialism with a Key to the Scriptures | תיאטרון המפסטד |
| 2018 | מקבת' | Macbeth | הלהקה השייקספירית המלכותית |
| 2018 | נשות וינדזור העליזות | The Merry Wives of Windsor | הלהקה השייקספירית המלכותית |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2014 | טקס פרסי האקדמיה הבריטית לטלוויזיה ה-60 | השחקן הטוב ביותר | In the Flesh | מועמדות |
הערות שוליים

1 2  Lougher, Sharon (22 במרץ 2013). "Meet In The Flesh star Luke Newberry | Metro News". Metro.co.uk. נבדק ב-28 במרץ 2013. {{cite web}}:  (עזרה)
↑  Jimmy Donnellan (2014-05-30). "Ones to Watch: Luke Newberry". Cultured Vultures. נבדק ב-21 בפברואר 2015. {{cite web}}:  (עזרה)
↑  "Bristol Old Vic Theatre School - Past Students". נבדק ב-30 בדצמבר 2013. {{cite web}}:  (עזרה)
↑  Krystal Sim (7 במרץ 2013). "In The Flesh star "gutted" to be cut from Harry Potter". {{cite web}}:  (עזרה)
↑  Zai Bennett, Controller, BBC Three. "Media Centre - Filming begins on BBC Three drama In The Flesh". BBC. נבדק ב-28 במרץ 2013. {{cite web}}:  (עזרה)תחזוקה - ציטוט: multiple names: authors list (link)
↑  Richard Vine (13 במאי 2014). "Bafta TV awards 2014: who should win best actor?". The Guardian. {{cite news}}:  (עזרה)
| --- | --- |
בקרת זהויות :  NLI: 987011827758305171  BNE: XX5404809  ISNI: 0000 0001 3308 7075  LCCN: no2016116246  VIAF: 310659180   WorldCat (עם VIAF): 310659180
לנצ'יה Omicron

| --- | --- |

Lancia Omicron
 מאפיינים כלליים
 יצרן:  לנצ'יה
 שנות ייצור:  1927–1936
 הרכבה:  איטליה איטליה
 חברת אם:  לנצ'יה
 סיווג:  אוטובוס
 אורך:  8,300 מ"מ  9,530 מ"מ  9,850 מ"מ
 רוחב:  2,450 מ"מ
 משקל:  6,300 - 7,400 ק"ג
 בסיס גלגלים:  5,125 מ"מ  5,920 מ"מ
 מפרט טכני
 מנוע:  6 צילינדרים, 7,060 סמ"ק המפיק 91.5 כ"ס (מנוע בנזין, מסוג "Lancia 77")  6 צילינדרים, 6,871 סמ"ק המפיק 93 כ"ס (מנוע בנזין, מסוג "Lancia 77", יוצר משנת 1930)  2 צילינדרים, 3,179 סמ"ק המפיק 64 כ"ס ב-1,500 סל"ד מנוע דיזל מסוג "Lancia-Junkers tipo 89", יוצר משנת 1933)  3 צילינדרים, 4,770 סמ"ק המפיק 95 כ"ס (מנוע דיזל, יוצר משנת 1935)
 מהירות מרבית:  49/60 קמ"ש
לנצ'יה Omicron (באיטלקית: Lancia Omicron) הוא אוטובוס מתוצרת יצרנית הרכב האיטלקית "לנצ'יה" אשר יוצר בין השנים 1927–1936.
דגם ה"לנצ'יה Omicron" יוצר על ידי חטיבת "לנצ'יה כלי רכב תעשייתיים" (Lancia Veicoli Industriali) (ספ').
סך הכול יוצרו 601 יחידות.
דגמי "לנצ'יה Omicron"

בסיס גלגלים קצר - 5.125 מטר (אורך הרכב 8.30 מטר, דגם "C")
בסיס גלגלים ארוך - 5,920 מטר (אורך הרכב 9,530 מטר), דגם "L")
מנועי "לנצ'יה Omicron"

מנוע בנזין - 6 צילינדרים
מנוע דיזל (משנת 1933)
"לנצ'יה Omicron"

אוטובוס עירוני
286 יחידות שירתו את העיר רומא
2 דלתות
סדרה ראשונה (יוצר בין השנים 1928-1930)
סדרה שנייה (יוצר בין השנים 1931-1935)
גלריה

"לנצ'יה Omicron"
"לנצ'יה Omicron"
"לנצ'יה Omicron"
"לנצ'יה Omicron"
"לנצ'יה Omicron"
"לנצ'יה Omicron"
"לנצ'יה Omicron"
ראו גם

לנצ'יה 140
לנצ'יה רו
לנצ'יה Esagamma
לנצ'יה ג'וטה
הערות שוליים

↑  "לנצ'יה Omicron" cnhindustrialvillage.com/EN/Pages/historical-vehicle-lancia-omicron
↑  "לנצ'יה Omicron" dictionnaire.sensagent.leparisien
↑  "לנצ'יה Omicron" archive.commercialmotor.com/article/4th-december-1928/6/the-lancia-omicron
↑  "לנצ'יה Omicron"  popflock.com/learn?s=Lancia_Omicron
מורטל קומבט 2

| --- | --- |

כרזת הסרט בארצות הברית
 מבוסס על:  "מורטל קומבט (זיכיון)"
 בימוי:  ג'ון ר. לאונטי 
 הופק בידי:  לורנס קאסאנוף 
 תסריט:  ברייס זאבל ברנט .V. פרידמן.
 עריכה:  פק פריור 
 שחקנים ראשיים:  רובין שו טליסה סוטו ג'יימס רימר סנדרה הס כריס קונרד ג'יי ג'יי פרי קית' קוק בריאן תומפסון
 מוזיקה:  ג'ורג' סטנלי קלינטון 
 צילום:  מתיו פ' לאונטי 
 מדינה:  ארצות הברית 
 חברת הפקה:  מידוויי גיימס
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  21 בנובמבר 1997
 משך הקרנה:  98 דק' 
 שפת הסרט:  אנגלית 
 סוגה:  סרט פעולה, עיבוד קולנועי, סרט פנטזיה, סרט אמנויות לחימה, סרט נינג'ות 
 תקציב:  30 מיליון דולר
 הכנסות:  $51,376,861
 הכנסות באתר מוג'ו:   mortalkombat2
 סרט קודם:  מורטל קומבט
 אתר רשמי
 דף הסרט ב־IMDb
 
מורטל קומבט 2 (באנגלית: Mortal Kombat: Annihilation, בתרגום חופשי: "מורטל קומבט: השמדה") הוא סרט פעולה-הרפתקאות-אמנויות לחימה אמריקאי משנת 1997, בבימויו של ג'ון ר. לאונטי, בהפקתו של לורנס קאסאנוף ובכתיבתם של ברייס זאבל וברנט וי פרידמן. הסרט מהווה המשך לסרט הקודם "מורטל קומבט" משנת 1995. הסרט מבוסס על סדרת משחקי הווידאו תחת אותו השם, ובעיקר על עלילת המשחק "Mortal Kombat 3". בסרט מככבים רובין שו, טליסה סוטו, ג'יימס רימר, סנדרה הס, כריס קונרד, ג'יי ג'יי פרי, קית' קוק ובריאן תומפסון כנבל הסרט שאו קהאן. הסיפור ממשיך את עלילותיהם של גיבורי ממלכת הארץ כנגד כוחות העולם החיצון, שלפי חוקי התחרות שנקבעו על ידי האלים הבכירים צריכים לנצח בעשרה קרבות ה"מורטל קומבט" כדי לפלוש לכדור הארץ.
הסרט יצא לאקרנים ב-21 בנובמבר 1997. עם יציאתו לאקרנים, "מורטל קומבט 2" היה כישלון קופתי צורב כשגרף 51 מיליון דולר לעומת תקציב הפקה של כ-30 מיליון דולר בלבד, וקיבל ביקורות רעות מאוד מצד המעריצים ומבקרי קולנוע כאחד ששמו דגש ביקורתי שלילי על התסריט, העלילה והאפקטים שלטענתם היו זולים ודלי-תקציב. בנוסף, הסרט נקטל בביקורות רבות על משחקו ונחשב עד היום לאחד מבין הסרטים הגרועים בכל הזמנים. באתר "Rotten Tomatoes", הסרט קיבל ציון של כ-3% בלבד וב-IMDb, הסרט קיבל ציון של כ-3.1/10 בהתאמה.